මේ අතර ඊයේ සිදුකළ වැටලීමකදී මෙරට නිෂ්පාදිත ගිනි අවි 08 ක් සහ උණ්ඩ 40 ක් සමග පුද්ගලයන් තිදෙනෙකු ගාල්ල උඩුගම පොලිසිය අත්ඩංගුවට ගත්තා.සැකකරුවන් සතුව තිබී කංසා මත්ද්‍රව්‍ය හා සතුන් මැරීම සදහා භාවිතා කරන මළපුඩු 13 ක් ද පොලිසිය සොයාගෙන තිබෙනවා.මේ අතර පසුගිය ජුලි මාසයේ බද්දේගම වවුලගල ප්‍රදේශයේදී පුද්ගලයෙකුට වෙඩි තබා ඝාතනය කිරීමට තැත් කිරීමේ සිද්ධියකට සම්බන්ධ පුද්ගලයන් දෙදෙනෙකු පොලිසිය අත්අඩංගුවට ගත්තා.අදාල වෙඩිතැබීම සදහා යොදාගත් විදේශ රටක නිෂ්පාදිත ගිනි අවියක් ද බද්දේගම කැලෑබද ප්‍රදේශයක සගවා තිබියදී පොලිසිය සොයාගෙන තිබෙනවා.නාවලපිටිය ප්‍රදේශයේ හෙරොයින් හා කේරළ ගංජා අලෙවිකරමින් සිටි සැකකරුවන් තිදෙනෙකු අත්අඩංගුවට ගැනීමට නාවලපිටිය පොලිසියේ දුෂණ මර්දන ඒකකයේ නිලධාරීන් සමත් වුණා.අත්අඩංගුවට ගත් සැකකරුවන් වයස අවුරුදු 25 ත් 35 ත් අතර වයස්වල පසුවන්නන්.මේ අතර,ත්‍රීරෝද රථයකින් හෙරොයින් ප්‍රවාහණය කරමින් සිටි සැකකරුවෙකු හා සැකකාරියක් පුත්තලම පොලිසියේ නිලධාරීන් විසින් ඊයේ අත්අඩංගුවට ගෙන තිබෙනවා.සැකකරුවන් කොළඹ සිට පුත්තලම හා අනුරාධපුර ප්‍රදේශවලට හෙරොයින් ප්‍රවාහනය කර ඇති බවටයි තොරතුරු අනාවරණය වී ඇත්තේ.මේ අතර, මොණරාගල පොලිසියට ලද තොරතුරක් මත කළ පරීක්ෂාකිරීමකදී හෙරොයින් සමග පුද්ගලයෙකු අත්අඩංගුවට ගැණුනා.මේ අතර, බස්නාහිර පළාත භාර ජ්‍යෙෂ්ඨ නියෝජ්‍ය පොලිස්පති දේශබන්දු තෙන්නකොන් මහතාගේ උපදෙස් පරිදි පිළියන්දල පොලිස් වසම තුල සිදුකළ සෝදිසි මෙහෙයුමකදී අධිකරණය මගහැර සිටි වරෙන්තුකරුවන් 45 දෙනෙකු අත්අඩංගුවට ගනු ලැබුවා.අත්අඩංගුවට පත්වුවන් අතර කාන්තාවන් 11 ද වනවා.